CELEX: 32014R0636
Language: mt
Date: 2014-06-13 00:00:00
Title: Regolament ta' Implimentazzjoni tal-Kummissjoni (UE) Nru 636/2014 tat- 13 ta' Ġunju 2014 dwar ċertifikat mudell għall-kummerċ ta' kaċċa salvaġġa kbira mhux imqaxxra mill-ġilda  Test b'rilevanza għaż-ŻEE

14.6.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 175/16
               
            REGOLAMENT TA' IMPLIMENTAZZJONI TAL-KUMMISSJONI (UE) Nru 636/2014
      tat-13 ta' Ġunju 2014
      dwar ċertifikat mudell għall-kummerċ ta' kaċċa salvaġġa kbira mhux imqaxxra mill-ġilda
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 853/2004 tal-Parlament Ewropew u tal-Kunsill tad-29 ta' April 2004 li jistabbilixxi ċerti regoli speċifiċi ta' iġjene għall-ikel li joriġina mill-annimali (1), u partikolarment l-Artikolu 7(2)(a) tiegħu,
      Billi:
      
                  (1)
               
               
                  Ir-Regolament (KE) Nru 853/2004 jistabbilixxi regoli speċifiċi ta' iġjene għall-ikel li joriġina mill-annimali. Jipprevedi, fost l-oħrajn ir-rekwiżiti għall-produzzjoni u t-tqegħid fis-suq tal-laħam tal-kaċċa salvaġġa. L-operaturi tan-negozji tal-ikel għandhom jiżguraw li dan it-tip ta' laħam jitqiegħed fis-suq biss jekk jiġi prodott b'konformità mat-Taqsima IV tal-Anness III ta' dak ir-Regolament.
               
            
                  (2)
               
               
                  Ir-Regolament (KE) Nru 853/2004 jippreskrivi t-tfassil taċ-ċertifikati mudelli li jakkumpanjaw kunsinni ta' prodotti ta' oriġini mill-annimali.
               
            
                  (3)
               
               
                  Ir-Regolament tal-Kummissjoni (UE) Nru 633/2014 (2) li jemenda l-Anness III tar-Regolament (KE) Nru 853/2004 jistipula li kaċċa salvaġġa kbira mhux imqaxxra mill-ġilda tista' tintbagħat lejn stabbiliment tal-ipproċessar tal-kaċċa fi Stat Membru ieħor jekk, waqt it-trasport lejn dak l-istabbiliment tal-ipproċessar tal-kaċċa din tkun akkumpanjata minn ċertifikat li jiżgura l-konformità mat-Taqsima IV tal-Anness III tar-Regolament (KE) Nru 853/2004.
               
            
                  (4)
               
               
                  Biex jiġi ffaċilitat il-kummerċ ta' kaċċa salvaġġa kbira mhux imqaxxra mill-ġilda, jixraq li jingħata ċertifikat mudell għall-kummerċ bejn l-Istati Membri.
               
            
                  (5)
               
               
                  Minħabba li l-karkassi ta' kaċċa salvaġġa kbira mhux imqaxxrin mill-ġilda jistgħu jġorru l-patoġeni li jikkawżaw mard tal-annimali, il-kaċċa l-kbira ma tridx tkun ittieħdet f'żoni li, skont il-leġiżlazzjoni tal-Unjoni jew nazzjonali, ikunu soġġetti għall-projbizzjoni jew restrizzjoni minħabba mard li jaffettwa l-ispeċi involuta. Il-kummerċ ta' karkassi taċ-ċingjali mhux imqaxxrin mill-ġilda jista' jsir biss mingħajr ħsara għad-Deċiżjoni ta' Implimentazzjoni tal-Kummissjoni 2013/764/UE (3).
               
            
                  (6)
               
               
                  Il-miżuri stipulati f'dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DAN IR-REGOLAMENT:
      Artikolu 1
      Kunsinni ta' kaċċa salvaġġa kbira mhux imqaxxra mill-ġilda li jintbagħtu lejn Stati Membri għandhom ikunu akkumpanjati minn ċertifikat li jaqbel mal-mudell stabbilit fl-Anness.
      Iċ-ċertifikat għandu jafferma li dikjarazzjoni bil-miktub dwar l-eżaminazzjoni minn persuna mħarrġa, fejn ikun rilevanti, u l-partijiet rilevanti tal-karkassi, jakkumpanjaw lill-kunsinna bi qbil mal-punt 4 rispettivament tal-Kapitolu II tat-Taqsima IV tal-Anness III tar-Regolament (KE) Nru 853/2004.
      Artikolu 2
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-13 ta' Ġunju 2014.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 139, 30.4.2004, p. 55.
      
         (2)  Ir-Regolament tal-Kummissjoni (UE) Nru 633/2014 tat-13 ta' Ġunju 2014 li jemenda l-Anness III tar-Regolament (KE) Nru 853/2004 tal-Parlament Ewropew u tal-Kunsill u l-Anness I tar-Regolament (KE) Nru 854/2004 tal-Parlament Ewropew u tal-Kunsill fejn jikkonċerna r-rekwiżiti speċifiċi għall-ipproċessar ta' kaċċa salvaġġa kbira u għall-ispezzjoni post mortem tal-kaċċa salvaġġa (ara paġna 6 ta' dan il-Ġurnal Uffiċjali).
      
         (3)  Id-Deċiżjoni ta' Implimentazzjoni tal-Kummissjoni 2013/764/UE tat-13 ta' Diċembru 2013 dwar miżuri ta' kontroll tas-saħħa tal-annimali marbuta mad-deni klassiku tal-ħnieżer f'ċerti Stati Membri. (ĠU L 338, 17.12.2013, p. 102).
      
         ANNESS
         Ċertifikat mudell għall-kummerċ ta' kaċċa salvaġġa kbira mhux imqaxxra mill-ġilda
         
            
         Test ta 'immaġni
         
            L-UNJONI EWROPEA
            Ċertifikat għall-kummerċ intern
            Parti I: Dettalji tal-kunsinna ppreżentata
            I.1. Kunsinnatur
            Isem
            Indirizz
            Pajjiż
            I.2. Numru ta’ referenza taċ-ċertifikat
            I.2.a. Numru ta’ referenza lokali
            I.3. Awtorità kompetenti ċentrali
            I.4. Awtorità kompetenti lokali
            I.5. Destinatarju
            Isem
            Indirizz
            Pajjiż
            I.8. Pajjiż tal-oriġini
            Kodiċi ISO
            I.9. Reġjun tal-oriġini
            Kodiċi
            I.10. Pajjiż tad-destinazzjoni
            Kodiċi ISO
            I.11. Reġjun tad-destinazzjoni
            Kodiċi
            I.12. Post tal-oriġini
            Stabbiliment
            Isem Approvazzjoni
            Indirizz
            Kodiċi postali/Reġjun
            I.13. Post tad-destinazzjoni
            Stabbiliment
            Isem Numru tal-approvazzjoni
            Indirizz
            Kodiċi postali/Reġjun
            I.15. Data u ħin tal-partenza
            I.16. Mezz tat-trasport
            Ajruplan
            Bastiment
            Vagun tal-ferrovija
            Vettura tat-triq
            Ieħor
            Identifikazzjoni:
            Numru/i:
            I.18. Deskrizzjoni tal-oġġett
            I.19. Kodiċi tal-oġġett (kodiċi NM)
            I.20. Kwantità
            I.21. Temperatura tal-prodotti
            Ambjentali
            Imkessħa
            I.22. Għadd ta’ pakketti
            I.24. Tip ta’ imballaġġ
            I.25. Oġġetti ċċertifikati għall-:
            Konsum mill-bniedem
            I.27. Transitu minn Stati Membri
            Stat Membru Kodiċi ISO
            Stat Membru Kodiċi ISO
            Stat Membru Kodiċi ISO
            I.31. Identifikazzjoni tal-oġġetti
            Speċi (Isem xjentifiku) Marki ta’ identifikazzjoni Kwantità
         
         
            
         Test ta 'immaġni
         
            L-UNJONI EWROPEA
            Kaċċa salvaġġa kbira mhux imqaxxra mill-ġilda
            II. Informazzjoni dwar is-saħħa
            II.a. Numru ta’ referenza taċ-ċertifikat
            II.b. Numru ta’ referenza lokali
            Jien, hawn taħt iffirmat, b’dan niċċertifika li:
            — Il-partijiet kollha rilevanti tal-karkassi tal-annimali u d-dikjarazzjoni jissodisfaw il-kundizzjonijiet stipulati fil-punt 4 tal-Kapitolu II tat-Taqsima IV tal-Anness III tar-Regolament (KE) Nru 853/2004.
            — Il-kaċċa salvaġġa kbira ma tteħditx minn żona li hija soġġetta għall-projbizzjoni jew għar-restrizzjoni minħabba mard li jaffettwa l-ispeċi involuta skont il-leġiżlazzjoni tal-Unjoni jew nazzjonali.
            Noti
            Parti I:
            — Kaxxa bin-numru ta’ referenza I.12.: Ikteb numru ta’ reġistrazzjoni jew kwalunkwe numru ieħor ta’ identifikazzjoni. Jekk dan ma japplikax, ikteb “XXX”.
            — Kaxxa bin-numru ta’ referenza I.13.: agħti d-dettalji tal-istabbiliment tal-ipproċessar tal-kaċċa.
            — Kaxxa bin-numru ta’ referenza I.19.: Uża l-kodiċi NM rilevanti minn fost: 0203 11 90, 0203 21 90, 0208 90 30, 0208 90 60 u 0208 90 98.
            — Kaxxa bin-numru ta’ referenza I.25.: iċ-ċertifikazzjoni għall-konsum mill-bniedem hija soġġetta għal spezzjoni uffiċjali b’riżultat favorevoli fl-istabbiliment tal-ipproċessar tal-kaċċa.
            Parti II:
            Il-kulur tal-firma u tat-timbru għandu jkun differenti minn dak tal-istampar.
            Parti II: Ċertifikazzjoni
            Veterinarju uffiċjali
            Isem (Ittri kbar): Kwalifiki u titolu:
            Unità Veterinarja Lokali: UVL nru:
            Data: Firma:
            Timbru: